OpenLLM-France/wikimedia huggingface dataset:
# Eladia Blázquez

Eladia Blázquez (Gerli, Buenos Aires probintzia, Argentina, 1931ko otsailaren 24a - Buenos Aires, 2005eko abuztuaren 31) Argentinako tango-abeslari eta konpositorea izan zen. Genero horren poetisatzat hartua, bere artearekin eta koherentziarekin jendearen maitasuna bereganatzen jakin baitzuen.

## Historia

Familia apal bateko alaba, Eladia 1931ko otsailaren 24an jaio zen Gerlin (Buenos Aires). 1970ean tango-diskoa grabatu zuen, matxismo tangeroan sartuz, genero hori krisi betean zegoenean. Abeslari, konpositore eta egile izateaz gain, pianista eta gitarra-jotzaile ere izan zen.
Bi liburu idatzi zituen: Mi ciudad y mi gente eta Buenos Aires cotidiana. Ramona Galarza eta Los Fronterizos folkloristentzat ere hainbat letra egin zituen. «Gonadun Discépolo» esaten zioten, idazteko gaitasun handia zuelako. Hala ere, bere ibilbidean tangozale puristek asko kritikatu zuten, beren musika piezen kalitatea irregularra zela leporatuz.
Hainbat estilotako gaiak konposatu zituen, beti lehen mailako interpreteak izan zituztenak. Lehenbizi Espainiako kanta izan zen, gero melodikoa eta hegoamerikarra; gero folklorea, eta azkenik tangoa eta balada.
Folklorearen barruan, Al viejo Río Paraná zamba konposatu zuen.
Haren kanta ezagunenen artean, hauek ditugu: «El corazón al sur», «Sueño de barrilete», «Mi ciudad y mi gente», «Honrar la vida», «Que vengan los bomberos», «Bien nosotros», «A un semejante», «Si te viera Garay», «Viejo Tortoni», «Con las alas del alma», «Si Buenos Aires no fuera así», «Somos como somos», «Sin piel», «Prohibido prohibir», «Si somos gente» eta «Convencernos». Astor Piazzollaren "Adiós Nonino" instrumentu-tango famatuari letra jarri zion. Victor Hugo Morales kontalariak “Domingo de Buenos Aires” abestia erabiltzen du kirol-transmisioak irekitzeko. Letraren zenbait aldaketa eginda kazetaria eta futbola gogorarazten dituzte.

## Sariak eta aitortzak

* 1988an, «Avellaneda hiriko alaba kutun» izendatu zuten.
* 1992an, «Buenos Airesko hiritar ilustre»
* 1995ean Platinozko Konex saria jaso zuen.
* 2005ean, Argentinako hamarkadako egile/konpositore onenaren saria.

## Heriotza

2005eko abuztuaren 31n hil zen, Bazterrica klinikan, Buenos Airesen, 74 urte zituela, hainbat urtez jasandako minbizi terminal baten ondorioz.

## Diskografia

* Buenos Aires y yo (RCA Victor, 1970)
* Yo la escribo y yo la vendo (Azur, 1973)
* Somos o no somos? (Phono Musical Argentina, S. A., 1974)
* Si te viera Garay (EMI Odeón, 1980)
* Honrar la vida (EMI Odeón, 1980)
* Eladia (EMI Odeón, 1981)
* Eladia de Buenos Aires (EMI Odeón, 1986)
* Retratos sonoros (urte ezezaguna)
* Mercado (1992)
* Con las alas del alma (Belgrano Norte banatzailea, 1995)
* La mirada (Belgrano Norte banatzailea, 1998)
* Grandes Éxitos (EMI Odeón, 2004)
* Eladia Blázquez (EMI Odeón, 12. orrialdea, 2005)

## Kanpo estekak

* Eladia Blázquezen Gune Ez Ofiziala
* TodoTango.com
* Datuak: Q2343131
# Eladio Larrañaga

Eladio Larrañaga, izengoitiz Larrañaga Eladi (? -), Euskal Herriko idazle eta itzultzailea da.

## Biografia

The Winters tale, The King Lear eta Kenpisa euskaratu zituen 1950, 1951 eta 1954. urteetan, hurrenez hurren, Neguko ipuina, Lear Erregea eta Kristo´ren Antz-Bidea izenburupean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12256658
# Eladia Balerdi

Eladia Balerdi Urrestarazu (Larriturri baserria, Irura, Gipuzkoa, 1942eko otsailaren 4a -1997ko azaroaren 7a) erraketista profesionala izan zen. Irura IV izengoitiaz jokatu zuen, aurrelari postuan, Madrilgo frontoian.

## Biografia[aldatu
### Erraketista ibilbidea

1961tik Eladia Balerdik Madrilgo Madrid frontoian jokatu zuen bere ibilbidean zehar. Haren ahizpa Belén eta Garbiñe ere erreketistak izan ziren, baita lehengusina Eladia Altuna ere.

### Erraketisten historia

Erraketisten historia, orain arte nahiko isilik egon bada ere, esanguratsua izan zen oso. Hego Euskal Herriko 47 herritako 237 erraketista profesional daude zenbatuta. Zenbaki garrantzitsua da eta gainera, 1940. hamarkadako estatistiken arabera, emakume lizentzia gehiago zeuden gizonenak baino.
Erraketistak garaiko emakume aurreratuak izan ziren, familia eta herria utzi eta lanera alde egin eta mundu guztian zehar maila profesionalean pilotan aritu zirenak 1917 eta 1980 artean. Beren ibilbidearen berri, aitzitik, inork gutxik izan du oraintsu arte. Azken urteotan aldiz, hainbat erakusketa eta omenaldi ari dira antolatzen.

## Erreferentziak

* ↑ «Eladia Balerdi Urrestarazu Irura IV | Raketistak» datubasea.raketistak.com (Noiz kontsultatua: 2023-01-10).
* ↑ Garmendia, Lander Muñagorri. «Ahaztutako erraketistak» Berria (Noiz kontsultatua: 2023-01-10).

## Kanpo estekak

* Apostando por ellas. Historia de las raquetistas
* Erraketistak lehen eta orain. Dokumentala
* Emakume erraketistak. Erakusketa
* Erraketistak, aitzindariak pilotaren munduan
* Datuak: Q116161752
# Eladio Espartza

    Artikulu hau kazetari frankistari buruzkoa da; beste esanahietarako, ikus «Espartza (argipena)».
Eladio Espartza Aginaga (Lesaka, Nafarroa Garaia, 1888ko otsailaren 18a - Lesaka, Nafarroa Garaia, 1961eko martxoaren 23a) Lesakako kazetari, idazle eta politikari karlista eta frankista ezaguna izan zen.
1925 arte La Voz de Navarra egunkari euskal abertzaleko zuzendaria izan zen. Luze gabe, bere posizio politikoak aldatzen joan zen, espainolismo erreakzionariorantz. Raimundo García Garcilaso-rekin batera, Espartzak Espainiako Errepublikaren kontrako 1936ko estatu-kolperako baldintzak negoziatu eta horretarako giroa prestatu zituen Emilio Mola jeneralarekin, izua zabaltzea oinarrizko elementutzat hartuz.
Gerra hasitakoan, nafar zutabe kolpistekin batera joan zen Gipuzkoan barrena, eta berberak antolatu zuen euskarazko liburuen erreketa, Ixaka Lopez Mendizabalen Tolosako liburutegiko aleak, nabarmenen; "su garbitzaile" deitu zion. 1937an, Arabako gobernadore zibil izendatu zuen Franco matxinatuak. El Diario de Navarra egunkariko bere zutabeetan, gogor mintzatu zen 1936ko estatu kolpearen ondoren ezker kutsuko langileak heriotza zibilera kondenatzearen alde, lanposturik izatea eragotziz.
Vianako Printzea erakundeko eta bere aldizkariaren zuzendaria izan zen 1940 eta 1955 artean. Honez gain, Euskaltzaindiko kidea izan zen (euskaltzain urgazlea izan zen) sei urtez (1941-1947), baita Diario de Navarra egunkariko zuzendariordea ere.

## Obra

Pampiña antzezlana saritu zioten 1922. urtean.
Obra nagusiak:
* Los Caminos del Señor (1922),
* Nere (1928),
* La Dama del Lebrel Blanco (1930),
* Discurso sobre el Fuero de Navarra (1935)
* La isla de los sueños (1940),
* Tu hermosura (1940),
* Junto a las nieblas,
* Pequeña historia del Reino de Navarra. El rey, el fuero, la cruzada. Ediciones Españolas, Madril, 1940. 148 or.
* Nuestro Francisco Javier (1941).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Ikus, gainera

* Bidasoan gora liburua

## Kanpo estekak

* Datuak: Q3050381
* Multimedia: Eladio Esparza / Q3050381
# El Atazar

El Atazar Madrilgo Erkidegoko udalerria da, erkidegoaren ipar-ekialdean kokatua. 29,55 km²-ko azalera du eta 2008ko erroldaren arabera, 109 biztanle zituen.

## Kanpo estekak

* (Gaztelaniaz) El Atazarko udalaren webgunea
* Datuak: Q1772153
* Multimedia: El Atazar / Q1772153
# El Avellanal

El Avellanal, Espainiako Kantabriako Arredondo udalerrian dagoen parrokia bat da. 2008ko erroldaren arabera 24 biztanle zituen.
# El Arenal (Hidalgoko udalerria)

El Arenal Mexikoko udalerri bat da. Hidalgo estatuan kokatua dago. 2010ean 17.374 biztanle zituen 135,15 km²ko azaleran. Herriburua [[El Arenal (El Arenal)|El Arenal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q27796632
* Multimedia: El Arenal Municipality, Hidalgo / Q27796632
# El Arenal (Jaliscoko udalerria)

El Arenal Mexikoko udalerri bat da. Jalisco estatuan kokatua dago. 2010ean 17.545 biztanle zituen 103,99 km²ko azaleran. Herriburua [[El Arenal (El Arenal)|El Arenal]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3049727
* Multimedia: El Arenal Municipality, Jalisco / Q3049727
# El Ateneo Grand Splendid

El Ateneo Grand Splendid Argentinako Buenos Aires hiriburuko liburu denda bat da. Grand Splendid antzokia egon zen lekuan egoteagatik nabarmentzen da, antzoki honen jatorrizko arkitektura kontserbatu ondoren, baina, aldi berean, liburu denda bezala funtzionatzeko berregokitua dagoelako. Santa Fe Hiribidearen 1860 zenbakian dago, Recoleta auzoan. 2008an, The Guardian egunkari britainiarrak munduko bigarren liburu-dendarik ederrena aukeratu zuen, eta 2019an National Geographicek munduko liburu-denda komertzialik ederrena izendatu zuen.

## Erreferentziak

* ↑ (Gaztelaniaz) «Carruajes, teatro, cine de besos y librería: cien años del Grand Splendid» www.lanacion.com.ar 2019-05-14 (Noiz kontsultatua: 2020-04-23).
* ↑ (Ingelesez) Staff, Guardian. (2008-01-11). «The world's 10 best bookshops» The Guardian ISSN 0261-3077. (Noiz kontsultatua: 2020-04-23).
* ↑ (Ingelesez) «This is the world's most beautiful bookstore» Travel 2019-01-04 (Noiz kontsultatua: 2020-04-23).

## Kanpo estekak

* Datuak: Q1323870
* Multimedia: El Ateneo Grand Splendid / Q1323870
# El Astillero (Kantabria)

El Astillero Kantabriako udalerria da. 2009ko urtarrilaren 1eko erroldaren arabera herriak 17.360 zituen eta 6,86 km²-ko azalera du.

## Herriak

* Boo de Guarnizo
* El Astillero (herria)
* Guarnizo

## Kirola

* Astilleroko Bandera
* San Jose traineruen igoera
* Sociedad Deportiva de Remo Astillero

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 | 2009 |
| 3.582 | 5.782 | 5.058 | 5.415 | 5.345 | 5.430 | 6.759 | 9.142 | 11.524 | 12.517 | 13.348 | 15.635 | 17.360 |

## Ikus, gainera

* Kantabriako udalerrien zerrenda

## Kanpo estekak

* (Gaztelaniaz) El Astilleroko Udalaren webgunea
* Datuak: Q1443915
* Multimedia: El Astillero / Q1443915
# El Arenal (Ávila)

El Arenal Ávilako udalerria da, Arenas de San Pedro eskualdean dagoena.
2009ko urtarrilaren 1eko erroldaren arabera 1.046 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1632614
* Multimedia: El Arenal, Ávila / Q1632614
# El Astillero (argipena)

El Astillero izenak adiera zenbait ditu:
* El Astillero, Kantabriako udalerria;
* El Astillero, Juan Carlos Onettiren eleberria.
# El Astillero (herria)

El Astillero, Espainiako Kantabria autonomia erkidegoko El Astillero udalerrian dagoen herri bat da, udalerriaren hiriburua. 2011ko erroldaren arabera 11.851 biztanle zituen.
# Dikotiledoneo

Dikotiledoneo bi kotiledoi dituen landareaz esaten da. Ernamuinean bi kotiledoi izaten dituzte landare hauek. Petaloak eta sepaloak launakako edo bosnakako multzoetan izaten dituzte. Enborra kono itxurakoa izaten dute eta hostoak zurtoinarekin batzen diren lekuan estutu egiten dira. 200.000 mota inguru ezagutzen dira munduan; hosto zabaleko zuhaitzak, apaintzeko landareak eta industriarako erabiltzen diren landareak, besteak beste.
Lehen Magnoliopsidarekin nahastuta, ez da talde monofiletikoa eta egun talde taxonomiko bat baino erabilera deskriptiboa du. Kotildeoi bakarra duten landareak monokotiledoneoak dute izena.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q8316
# Dikembe Mutombo

Dikembe Mutombo Mpolondo Mukamba Jean-Jacques Wamutomb (Kinshasa, 1966ko ekainaren 25a - Atlanta, 2024ko irailaren 30a) NBAko kongotar saskibaloi jokalari bat izan zen. Denver Nuggets (1991-1996), Atlanta Hawks (1996-2001), Philadelphia 76ers (2001-2002), New Jersey Nets (2002-2003), New York Knicks (2002-2003) eta Houston Rockets (2004-2009) taldeetan jokatu zuen.

## Kanpo estekak

* Estatistikak (Ingelesez)
* Datuak: Q313481
* Multimedia: Dikembe Mutombo / Q313481
# Dike lehor

Dike lehorra zenbait kaitan eta ontziolatan itsasontziak lehorreratzeko dauden instalakuntzak dira. Behin itsasontzia lehorrean dagoela, tilapea karenatu, garbitu, pintatu edota kroskoa zein lema edo helizea konpontzeko lanak egiten dira.

## Itsasontziak lehorreratzeko sistemak

Erabiltzen den sistemaren arabera, besteak beste, bereizi ahal dira:
* Dike lehorra: dartsena bat da non itsasontzia sartu eta, heldu ondoren, ate edo esklusa flotagarri batez itxi eta ura bonben bidez ateratzen da; azkenik, ontzia egonkortzen da lanean aritu ahal izateko. Dikeko lanak bukatuta, atea flotatu eta kendu egiten da; bukatzeko ontzia diketik ateratzen da.
* Dike flotagarria: Hiru esklusaz osatutako gailua da bat horizontala oinarrian eta alboetan bi bertikal. Bonben bidez urez bete eta hondoratzen da itsas-ontzia sartzeko; ondoren itsas-ontzia egonkortu eta esklusak urez hustu egiten dira dikea flotatzeko.
* Karroa: Itsas-ontzia arrapala batean errailen gainean kokatuta dagoen orga batean sartu eta egonkortzen da, ondoren orga katez lotutako motorra baten bidez uretatik atera eta itsasontzia lehorrean geratzen da orgaren gainean.
* Orga-garabia: itsas-ontzia dartsena batean sartu eta zintak azpitik pasatzen zaizkio. Gurpil pneumatikoak dituen orgak motor indartsuen bidez zintak jasota itsas-ontzia altxatu eta moilara eramaten du.
* Hondartzea. Sistema sinplea, itsasadarretako hondo hondartsu bareetan itsasontziaren krosko zapala hondarraren gainean ustea itsasaldiak aprobetxatuz. Sistema hau itsasontzi handiekin asko erabiltzen da, esate baterako, Bangladesheko delta zabaletan.

## Kanpo estekak

* Datuak: Q811177
* Multimedia: Dry docks / Q811177
# Dikhil

Dikhil (arabieraz: دخيل‎, Dichīl) Djibutiko hiria da, izen bereko eskualdeko hiriburua eta hiri nagusia dena. Etiopiako mugatik gertu kokaturik, herrialdeko hiri populatuenetariko da eta, 2009an, 24.886 biztanle inguru zituen (gehienak issa klaneko somaliarrak eta afarrak).

## Klima

Datu klimatikoak (Dikhil) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 27.0 | 27.3 | 28.0 | 28.2 | 31.1 | 35.5 | 38.0 | 37.5 | 33.4 | 29.3 | 28.2 | 27.5 | 30.9 |
| Batez besteko tenperatura minimoa (°C) | 17.2 | 18.8 | 20.0 | 21.6 | 23.3 | 25.5 | 27.0 | 26.3 | 25.5 | 22.2 | 19.4 | 17.7 | 22 |
| Pilatutako prezipitazioa (mm) | 7 | 8 | 10 | 28 | 9 | 3 | 29 | 41 | 38 | 8 | 6 | 2 | 189 |
| Iturria: Climate-Data.org: 482m ||||||||||||||

## Erreferentziak

* ↑ (Ingelesez) Climate-Data.org. Climate: Dikhil - Climate graph, Temperature graph, Climate table. .

## Kanpo estekak

* Datuak: Q620625
* Multimedia: Dikhil / Q620625
# Dikhil eskualdea

Dikhil eskualdea (arabieraz: إقليم دخيل‎, somalieraz: Gobolka Dikhil, afarreraz: Rakaakay Dikhil) Djibuti osatzen duten sei eskualdeetako bat da. Herrialdeko hegoaldean dago, Etiopiarekin muga duelarik.

## Hiri eta herriak

| Herria | Biztanleria |
| Dikhil | 24.886 |
| As Eyla | 12.000 |
| Mouloud | 6.005 |
| Galafi | 1.849 |
| Yoboki | 18.000 |
| Bondara | 387 |
| Sankal | 421 |
| Gorabous | 254 |
| Tew'o | 421 |
| Kouta Bouyya | 312 |
| Dagguirou | 505 |
| Daoudaouga | 550 |
| Dadahalou | 570 |

## Kanpo estekak

* Datuak: Q283979
* Multimedia: Dikhil Region / Q283979
# Diklofenako

Diklofenako, besteen artean Voltaren izenpean saldua, ziklooxigenasaren inhibitzaile nahiko ez-selektiboa da, eta antiinflamatorio ez esteroideoen familiako kidea. Hanturak murrizteko eta analgesiko gisa erabiltzeko egokia da. Hilekoaren kolikoak murrizteko erabiltzen dute. Diklofenakoa deribatu fenilazetiko bat da. Ciba-Geigyk (egun Novartis) 1965ean patentatu zuen eta egun generiko moduan ere aurki daiteke.

## Erreferentziak

* ↑ Katzung, Bertram G.. (2007). Basic & Clinical Pharmacology. (9. argitaraldia) McGraw-Hill ISBN 0071451536..
* ↑ Fischer, Janos. (2006). Analogue-based drug discovery. Wiley-VCH, 517 or. ISBN 978-3527312573..

## Kanpo estekak

* Datuak: Q244408
* Multimedia: Diclofenac / Q244408
# Dikloxazilina

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Dikloxazilina betalaktamikoen familiako antibiotiko bat da, beta-laktamasarekiko erresistentea. Bakterio gram-positiboen bidezko infekzioen tratamenduan erabiltzen dute, batez ere Staphylococcus aureus espeziearen aurka. Ehun bigunetako infekzioetan ere erabiltzen dute (zelulitisa, adibidez).

## Erreferentziak

* ↑ > Goodman & Gilman. (2006). Las bases farmacológicas de la Terapéutica. Brunton L, Parker K. ISBN 970-10-5739-2..

## Kanpo estekak

* Datuak: Q2313471
* Multimedia: Dicloxacillin / Q2313471
# Dollar (Clackmannanshire)

Dollar, Eskoziako gaeleraz: Dolair, Eskoziako udalerri bat da, Clackmannanshire konderrian.

## Kanpo estekak

* Datuak: Q1235672
* Multimedia: Dollar, Clackmannanshire / Q1235672
# Dollard-des-Ormeaux (Quebec)

Dollard-des-Ormeaux Quebeceko udalerri bat da, Kanadan. Montréal eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 49,637 biztanle zituen 15.10 kilometro koadroko azaleran.

## Kanpo estekak

* Datuak: Q141998
* Multimedia: Dollard-Des Ormeaux / Q141998
# Doljești

Doljești Errumaniako udalerri bat da, Neamț konderrian. 5.735 biztanle ditu, 36,5 kilometro koadroko azaleran banatuta.

## Herriak

Udalerrian honako herriak daude:
Doljești $^{(en)}$ Buhonca $^{(en)}$ Buruienești $^{(en)}$ Rotunda $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16011726
# Doll (Highland)

Doll, Eskoziako gaeleraz: An Dail, Eskoziako Highland eskualdeko baserriz osatutako herri bat da, Sutherland barrutian.

## Kanpo estekak

* Datuak: Q1235639
# Dollard

Dollard (nederlanderaz) edo Dollart (alemanez) Wadden itsasoaren barnealdeko badia txiki edo sargunea da, Herbehereen (Groningen probintzia) eta Alemaniaren (Saxonia Beherea estatua) artean kokatua, Ems ibaiaren estuarioaren mendebaldean. Dollardek 100 km²-ko azalera du gutxi gorabehera. Ems harengana doa eta Wadden itsasoraino jarraitzen du. Dollarden ekialdeko ibarrean Alemaniako Emden hiria dago, eta dozena bat kilometro mendebaldera, mendebaldeko ibaiertzean, Herbehereetako Delfzijl hiria.

## Erreferentziak

* ↑ (Ingelesez) Schumacher, Elizabeth. (2014-10-24). «Germany and the Netherlands end centuries-old border dispute» Deutsche Welle.

## Kanpo estekak

* Datuak: Q218377
* Multimedia: Dollard / Q218377
# Dollaseita-(Ce)

Dollaseita-(Ce) silikato motako minerala da eta dollaseite taldearen kidea da.

## Ezaugarriak

Dollaseita-(Ce) silikato mineralaren formula kimikoa hau da: ${\ce {{CaCe}{MgAlMg}(Si2O7)(SiO4)(OH)F}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6,5 - 7 da.

## Erreferentziak

* 1 2 (Ingelesez) «Dollaseite-(Ce): Mineral information, data and localities.» www.mindat.org (Noiz kontsultatua: 12-05-2019).
# Dollar Corner (Washington)

Dollar Corner Ameriketako Estatu Batuetako erroldak esleitutako leku bat da. Clark konderrian dago, Washington estatuan. 1.246 biztanle ditu, 10,2 kilometro koadroko azaleran banatuta.

## Ikus, gainera

* Clark konderria

## Kanpo estekak

* Datuak: Q1504680
# Dollar Point (Kalifornia)

Dollar Point Ameriketako Estatu Batuetako erroldak esleitutako leku bat da. Placer konderrian dago, Kalifornia estatuan. 1.261 biztanle ditu, 4,234924 kilometro koadroko azaleran banatuta.

## Ikus, gainera

* Placer konderria

## Kanpo estekak

* Datuak: Q3301222
# Doljin Demberel

Doljin Demberel (1938ko maiatzaren 19a) arkularia da. Mongolia ordezkatu zuen 1972ko Udako Olinpiar Jokoetan.

## Erreferentziak

* ↑ Doljingiin Demberel
* ↑ Demberel DOLJIN

## Kanpo estekak

* Datuak: Q76118822
# Electrococcidae

Electrococcidae desagertuta dagoen intsektu familia da. Hemipteroak, Coccoidea superfamiliakoak ziren.

## Generoak

* Apticoccus
* Electrococcus
* Turonicoccus

## Bibliografía

Miller, D. & Y. Ben-Dov. 2005. ScaleNet

## Kanpo estekak

* Datuak: Q5829058
* Espezieak: Electrococcidae
# Electro-Motive Diesel

Electro-Motive Diesel (EMD) Progress Rail Locomotives enpresaren marka da, Caterpillar korporazioko Progress Rail - en eskumendeko enpresa. Aurretik General Motorsen izan zen.
Munduan zehar lokomotorrak eta diesel motorrak diseinatu, fabrikatu eta saltzen ditu.. Munduko lokomotora-oinarririk handiena duen eraikitzailea da eta trenbide eta industria-lineetan erabiltzeko munduko modelorik zabalena eskaintzen du. Ipar Amerikako merkatuaren % 30 ditu, bere lehiakide bakarraren atzetik, General Electric, Ipar Amerikako merkatuaren % 70 mantentzen dituena. EMD lokomotor diesel-elektrikoen fabrikatzaile bakarra da 70.000 motor baino gehiago ekoitzi dituen eta Ipar Amerikako eta munduko motor diesel-elektrikoak fabrikatzeko instalaziorik handiena duena.

## Kanpo estekak

* Datuak: Q568501
* Multimedia: EMD locomotives / Q568501
# Electro-Shock Blues

Electro-Shock Blues Eels taldearen diskoa da, 1998an argitaratutakoa.

## Kanpo estekak

* Datuak: Q1092322
# Electrolux addisoni

Electrolux addisoni Electrolux generoko animalia da. Arrainen barruko Narkidae familian sailkatzen da.

## Erreferentziak

* ↑ (Ingelesez) Froese, Rainer & Pauly, Daniel ed. (2006), «Electrolux addisoni», FishBase webgunean. Bertsioaren data: 2006(e)ko apirila.

## Ikus, gainera

* Electrolux
* Narkidae

## Kanpo estekak

* FishBase.org
* Datuak: Q2387882
* Espezieak: Electrolux addisoni
# Electrically-Erasable Progammable Read Only

EEPROM, E$^2$PROM edo Electrically-Erasable Progammable Read Only (euskaraz: Irakurtzeko Bakarrik Memoria Elektrikoki Ezabagarri eta Programagarria) hainbat alditan grabatu eta ezabatu daitekeen ROM familiako memoria da. Informazioa ezabatzeko pultsu elektrikoak erabiltzen dira.

## Ikus, gainera

* EPROM
* ROM
* Flash memoria

## Kanpo estekak

* Datuak: Q205908
* Multimedia: EEPROM / Q205908
# Electrocrania

Electrocrania Eriocraniidae familiako tximeleta genero bat da. Bere espezie tipoa Electrocrania immensipalpa da.

## Espezieak

| Espeziea | Irudia | Egoera |
| Electrocrania immensipalpa | | daturik gabe |

## Kanpo estekak

* Datuak: Q18523409
* Espezieak: Electrocrania
# Electrolux

Electrolux AB (normalean Electrolux deitua, suedieraz ɛˈlɛ̂kːtrʊˌlɵks ahoskatua) Axel Wenner-Grenek 1919an fundatu zuen suediar enpresa da. Etxetresna elektriko asko ekoizten dit, tartean hozkailuak, ontzi-garbigailuak, garbigailuak edota mikrouhin labeak. Electrolux, Lux AEG-Electrolux, Zanussi, Corberó, Eureka, Frigidaire, Fensa, Mademsa eta Somela marken jabea da.

## Kanpo estekak

* Datuak: Q505922
* Multimedia: Electrolux (company) / Q505922